ครอบครัวตึ๋งหนืด

ครอบครัวตึ๋งหนืด (빈대가족 ; Stingy Family) เป็นหนังสือการ์ตูนความรู้จากเกาหลีใต้ เป็นการ์ตูนที่แทรกเรื่องราวเกี่ยวกับเศรษฐศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์ ในประเทศไทยเริ่มออกจำหน่ายภายในปี พ.ศ. 2550 โดยเป็นเรื่องราวที่เกี่ยวข้องกับชาวเกาหลี ซึ่งเห็นแก่กินแต่ตอนหลังเริ่มหันมาให้ความสำคัญต่อความรู้ด้านการมัธยัสถ์อดออม และได้รับการตอบรับเชิงบวกในประเทศไทย โดยในช่วง พ.ศ. 2554 ครอบครัวตึ๋งหนืดมียอดขายเป็นอันดับหนึ่ง จากการจัดอันดับของศูนย์จำหน่ายหนังสือบีทูเอสในเดือนสิงหาคม พ.ศ. 2554 ด้วยเช่นกัน การ์ตูนความรู้ชุดดังกล่าว ยังมีความสัมพันธ์กับการ์ตูนชุด ครอบครัวหัวกะทิ โดยการ์ตูนทั้งสองชุดมีตัวละครที่เป็นพี่น้องกัน และเป็นการ์ตูนที่แทรกเรื่องราวเกี่ยวกับไอคิว จัดพิมพ์ด้วยระบบภาพสี ซึ่งมีฉบับลิขสิทธิ์ภาษาไทยโดยสำนักพิมพ์นานมีบุ๊คส์เช่นกัน และนอกจากนี้ ยังมีการ์ตูนเกี่ยวกับเศรษฐศาสตร์ ชุด สุดป่วนก๊วนกระเป๋าตุง โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ เช่นกัน และยังมีการ์ตูนเกี่ยวกับวิทยาศาสตร์ ชุด เซฟตีแมน ฮีโร่พันธุ์โก๊ะ โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ อีกเช่นกัน
การ์ตูนชุดนี้ยังได้รับการจัดสร้างเป็นเวอร์ชันละครโทรทัศน์ไทยโดยใช้ชื่อครอบครัวตึ๋งหนืดตืดขั้นเทพ

**เนื้อเรื่องย่อ**
ในเล่มที่ 1 หรือในตอนยุทธการหนีความจน โกโร่ซึ่งเป็นหัวหน้าครอบครัวได้ถูกลดเงินเดือน เพราะกิจการไม่ค่อยดี โรส ซึ่งเป็นแม่บ้านจึงได้เริ่มประหยัดอย่างจริงจัง จึงต้องย้ายบ้านไปยังอพาร์ตเมนต์ขนาดเล็กเท่ารูหนู และช่วยกันประหยัดมัธยัสถ์ จึงได้ย้ายไปอยู่ที่บ้านสองห้องนอน แต่เนื่องจากโดจิและคุณปู่ได้ย้ายมาเนื่องจากถูกคุณยายของโทรุไล่มา ส่วนคุณปู่บ้านถูกพายุหิมะถล่ม จึงมีแผนย้ายบ้านไปยังบ้านสามห้องนอนเพราะ ทั้งครอบครัวอยู่ด้วยกันจนเบียดเกินไป
ในเล่มที่ 2 ครอบครัวตึ๋งหนืดพยายามเก็บเงินเพื่อจะได้ย้ายไปอยู่บ้านในฝัน โรสได้เปิดร้านอาหารชื่อ ร้านอร้อย อร่อย จนในที่สุดครอบครัวตึ๋งหนืดก็สามารถย้ายไปบ้านสามห้องนอนได้สำเร็จ
ในเล่มที่ 3 บ้านของครอบครัวตึ๋งหนืดได้ถูกธนาคารยึด เพราะเจ้าของบ้านเป็นหนี้บัตรเครดิตเยอะมาก จึงพยายามเพื่อให้สามารถซื้อบ้านที่ถูกธนาคารยึดมาให้ได้ ซึ่งก็ทำสำเร็จ และยังเคยถูกสัมภาษณ์จากรายการที่สุดในโลกด้วย แต่ก็ยังต้องนอนรวมกันเพื่อประหยัดเหมือนเดิม 
ในเล่มที่ 4 ครอบครัวตึ๋งหนืดได้อธิบายบทบัญญัติตึ๋งหนืด100ประการ 
ในเล่มที่ 5 ครอบครัวตึ๋งหนืดได้เข้าแข่งรายการความประหยัด ซึ่งได้เจอกับครอบครัวของคันนะซึ่งเป็นคู่แข่ง โดยกติกาคือถ้าทีมไหนเหลือเงินสะสมมากที่สุดจะเป็นทีมที่ชนะ ซึ่งทีมที่ชนะก็คือทีมครอบครัวตึ๋งหนืด ของรางวัลก็คือบัตรเที่ยวทะเล ซึ่งมีแค่ 2 ที่นั่ง และคุณปู่โดโร่คือคนทีได้ไปและคุณปู่ได้เลือกไปกับคุณยายมิซึโกะ ซึ่งเป็นคุณยายของคันนะ
ในเล่มที่ 6 ครอบครัวตึ๋งหนืดได้ถ่ายทอดเรื่องเศรษฐศาสตร์ให้โทรุ
ในเล่มที่ 7 ครอบครัวตึ๋งหนืดได้ไปเที่ยวครั้งแรกที่เกาะเชจู ประเทศเกาหลีใต้
ในเล่มที่ 8 ครอบครัวตึ๋งหนืดก็ประสบปัญหาการเงินอีกครั้ง จึงเริ่มทำงานพิเศษเพิ่มขึ้นและงดค่าขนมของโทรุและฮารุด้วย จนกระทั่งสถานการณ์ก็กลับมาดีขึ้น
ในเล่มที่ 9 ได้ย้ายไปยังบ้านเช่าขนาดเล็ก ซึ่งสมาชิกทุกคนต้องนอนรวมกันและประหยัดมากกว่าเดิม 
ในเล่ม 10 โดจิได้มีภรรยาชื่อ มินจอง ซึ่งเป็นพนักงานธนาคารที่มีนิสัยประหยัด ทั้งสองเคยไปพบกันที่ร้านกาแฟ พิพิธภัณฑ์ และโรงแรม และแต่งงานแบบประหยัดด้วย
ในเล่มที่ 11 โรสและมินจองได้มีบุตรอีกคนชื่อ คารุและโคจิ โดยคารุเป็นเพศหญิง ส่วนโคจิเป็นเพศชาย ในขณะเดียวกันจอห์นก็มีน้องชายชื่อโจอี้เช่นเดียวกัน
ในเล่มที่ 12 คารุได้ไปโรงเรียนโทรุครั้งแรก 
ในเล่มที่ 13 ครอบครัวตึ๋งหนืดได้ปฏิบัติภารกิจ2วัน1คืน
ในเล่มที่ 14 ครอบครัวตึ๋งหนืดประสบปัญหาการเงินครอบครัวตึ๋งหนืดได้คิดไอเดียแก้ไขปัญหาต่างๆ
ในเล่มที่ 15 ครอบครัวตึ๋งหนืดได้มีการท่องเที่ยวทั่วประเทศเกาหลีใต้โดยใช้จักรยานเป็นพาหนะในการท่องเที่ยว และท่องเที่ยวแบบประหยัดตามแบบฉบับเดิมด้วย ถึงแม้โกโร่หรือคุณพ่อจะได้รับโบนัสเพิ่ม และได้วันลาพักผ่อนอีก 10 วัน แต่นำเงินโบนัสไปฝากธนาคารแล้ว
ในเล่มที่ 16 ครอบครัวตึ๋งหนืดได้เลี้ยงสุนัขตัวแรกชื่ออั่งเปา เพราะชื่อหมายถึงของขวัญหรือเงินจากซองแดงที่เด็กๆ จะได้รับในวันตรุษจีน เพื่อจะได้รวยขึ้น โทรุและฮารุได้ขออั่งเปามาจากอ้วน เพื่อนชายของโทรุคนหนึ่ง ในราคา 15 บาท แต่ตอนสุดท้ายต้องขายอั่งเปาให้คุณปู่คุณย่าที่เคยเป็นเจ้าของสุนัขตัวนี้มาก่อนในราคา 150 บาท แล้วพาอั่งเปาไปเลี้ยงไก่ทอดเป็นการอำลา เพราะครอบครัวตึ๋งหนืดประสบปัญหาการเงินอีกครั้ง 
ในเล่มที่ 17 ก็มีรายการแข่งขันการประหยัดอีกครั้งปรากฏขึ้นในชื่อ เกมซ่าท้าตึ๋งหนืด โดยมีเงินรางวัลสูงสุด 1,000,000 บาท ซึ่งแน่นอนว่าครอบครัวตึ๋งหนืดไม่พลาดในการสมัครเข้าร่วมรายการ และได้คว้าแชมป์เกมซ่าท้าตึ๋งหนืดด้วย ซึ่งพวกเขาต้องเจอกับคู่แข่งหลายทีม โดยจาก 1,000 ทีมจะคัดให้เหลือ 10 ทีม แต่ตอนสุดท้ายเหลือแค่ 3 ทีมที่ได้แข่งขันเท่านั้น เช่น ทีมนักกีฬาท้าลุย ทีมเด็กหอหัวกะทิ ทีมต่างชาติ ทีม BMW ทีมสองสาวจุ๊บุ และทีมหนุ่มเนื้อทอง โดยภารกิจแรกจาก 1,000 ทีมคัดเหลือ 10 ทีม (สอบข้อเขียนเกมซ่าท้าตึ๋งหนืด) ภารกิจที่ 2 คัดเหลือ 8 ทีม 2 ทีมที่เหลือจะตกรอบ (ภารกิจยื้อยุดหยุดความหิว) ภารกิจที่ 3 คัดเหลือ 5 ทีม 3 ทีมตกรอบ (ภารกิจเดินทางด่วนจี๋ประหยัดสุดใจ) ภารกิจที่ 4 คัดเหลือ 2 ทีม 3 ทีมตกรอบ (ภารกิจนักคำนวณค่าน้ำค่าไฟอัจฉริยะ ครอบครัวตึ๋งหนืดตกรอบในตอนนี้) ภารกิจที่ 5 ผู้ตกรอบทั้งหมดคัด 1 ทีมกลับไปแข่ง (ภารกิจพลิกบ้านควานหาของเก่า ครอบครัวตึ๋งหนืดเข้ารอบ) ตั้งแต่ภารกิจที่ 6-9 เปลี่ยนเป็นการสะสมคะแนน ผู้ที่ทำภารกิจสำเร็จจะได้ 1 คะแนน โดยทีมครอบครัวตึ๋งหนืดได้ 2 คะแนน (ภารกิจพี่เลี้ยงจอมประหยัด และภารกิจแต่งบ้านเก๋ไก๋ด้วยของรีไซเคิล) ทีมนักกีฬาท้าลุยได้ 1 คะแนน (ภารกิจช็อปกระหน่ำ 1,000 บาท) ทีมเด็กหอหัวกะทิได้ 1 คะแนน (ภารกิจนักบริหารเวลามือทอง) ภารกิจที่ 10 เป็นรอบชิงชนะเลิศ (ภารกิจเปลี่ยนขยะไร้ค่ามาเป็นขุมทรัพย์) ผู้ที่ทำภารกิจสำเร็จจะได้รับเงินรางวัล 1,000,000 บาทจากทางรายการ โดยผู้ชนะเลิศคือทีมครอบครัวตึ๋งหนืด แต่สุดท้ายก็นำไปฝากบัญชีธนาคาร
ในเล่มที่ 18 โทรุได้ซื้อลูกไก่มาและตั้งชื่อว่า กุ๊กกี้ และครอบครัวตึ๋งหนืดก็ได้ไปแข่งขันวิ่งมาราธอน ยอดมนุษย์สุดอึด ครั้งที่ 1 และชนะด้วยโดยได้รับรถยนต์ 1 คัน แต่ไม่มีการปรากฏให้เห็นรถยนต์ที่ครอบครัวตึ๋งหนืด
ในเล่มที่ 19 โทรุและ ฮารุได้ปฏิบัติภารกิจสไตล์ตึ๋งหนืดต่างๆเช่นทำช็อคโกแลตขายในวันวาเลนไทน์เป็นต้น
ในเล่มที่ 20 โรสพบว่าค่าน้ำเพิ่มขึ้น 10 บาท จึงเริ่มมาตรการประหยัดพลังงานด้วยกลเม็ดสู้หนาวคลายร้อน
ในเล่มที่ 21 ครอบครัวตึ๋งหนืดเริ่มไปเที่ยวแบบตั้งแคมป์โดยไม่เสียเงินสักบาท
ในเล่มที่ 22 ครอบครัวตึ๋งหนืดได้ไปเข้าค่ายทหารเพื่อฝึกใช้ชีวิตแบบทหาร โดยมีรางวัลครอบครัวดีเด่น เงินรางวัล 20,000 บาท พร้อมเสบียงอาหาร และได้พบกับครอบครัวจิมมี ซึ่งเป็นครอบครัวคู่แข่ง ครอบครัวจอห์นที่มาฝึกเพื่อแก้นิสัยฟุ่มเฟือยของจอห์น และครอบครัวจัมโบ้ที่มาฝึกเพื่อลดน้ำหนักให้ได้ 10 กก. ซึ่งต้องเจอกับภารกิจสุดโหดไม่ต่างกับทหารจริงๆ ทั้งการปฏิบัติหน้าที่ในค่าย การฝึกรบแบบจู่โจม (เสือคาบดาบ) การฝึกรบแบบทหารปืนใหญ่ และการฝึกรบแบบทหารเรือ และมีครอบครัวที่เป็นคู่แข่งตัวฉกาจหวังจะคว้ารางวัลครอบครัวดีเด่น โดยเฉพาะครอบครัวจิมมี เพราะแรมโบ้ ผู้เป็นพ่อมักโอ้อวดว่าเป็นทหารนาวิกโยธินมาก่อนนั่นเอง
ในเล่มที่ 23 โรสเห็นสงครามในบ้านเนื่องจากโทรุแย่งของกินคารุ จนต้องเข้าร่วมการแข่งขันหาแดจังกึม โดยมีรางวัลคือเงินรางวัลและวัตถุดิบทำอาหารสำหรับครอบครัว 4 คน และให้โทรุกับฮารุเลี้ยงน้อง จนในที่สุด เมื่อเข้ารอบชิงชนะเลิศ โทรุได้เข้าไปเขมือบของที่เอาไว้แข่งจนทีมแพ้
ในเล่มที่ 24 ฮารุได้รางวัลชนะเลิศที่ 1 เป็นตั๋วท่องเที่ยวยุโรปจากการเขียนเรียงความ แต่โรสจะเอาไปขาย แต่กลับมีชื่อฮารุจนโรสบอกว่า เราจะไปยุโรปกันทั้งครอบครัว สุดท้ายของฝากของโทรุก็เป็นของเน่าๆ ที่เขาตรวจเจอ แล้วสุดท้ายโทรุก็เอาไปให้จีจี้ แต่จีจี้ไม่เอา 
ในเล่มที่ 25 ครอบครัวตึ๋งหนืดได้แก้ปัญหาให้ ครอบครัวอื่น
ในเล่มที่ 26 ครอบครัวตึ๋งหนืดได้ออกทีวีรายการพอเพียงแฟมิลี ครอบครัวตึ๋งหนืดต้องใช้ชีวิตอย่างพอเพียงตามแนวเศรษฐกิจพอเพียง และได้เจอกับอั่งเปาและหาดใหญ่ที่เป็นไก่เพศเมีย โดยมีเงื่อนไขกับคุณปู่ชินว่าจะซ่อมบ้านให้เพื่อแลกกับใช้บ้านออกรายการทีวี
ในเล่มที่ 27 ครอบครัวตึ๋งหนืดมีปัญหาเรื่องตู้เย็นเก่าจนโทรุทำพัง แต่ก็ได้ตู้เย็นใหม่จากการชนะเกมแก้เครียด แต่โรสก็ขายแล้วซื้อตู้เย็นมือสองมาแทน
ในเล่มที่ 28 โกโร่ได้ใช้เงินซื้อของขวัญให้โรสจนโรสโมโห ฮารุกับโทรุจึงพยายามหาวิธีให้โรสกับโกโร่คืนดีกัน โดยใช้วิธีถามเกี่ยวกับอดีตของพ่อแม่หาวิธีแก้ไขให้ และนี่เป็นตอนที่เจอเพื่อนใหม่ชื่อปุ๊กปิ๊ก และเป็นตอนเดียวที่โทรุได้เปลี่ยนชื่อแก้เคล็ดเป็นชื่อ พอเพียง
ในเล่มที่ 29 ปุ๊กปิ๊กได้ส่งเรื่องของฮารุไปรายการไอดอลตึ๋งหนืด แต่โทรุกลับได้ออกรายการทีวี ทั้งต้องมาแข่งกับตังเม ไอดอลตึ๋งหนืดรุ่นก่อน แต่ ปรากฏว่าฮารุได้เป็นไอดอลตึ๋งหนืด
ในเล่มที่ 30 ครอบครัวตึ๋งหนืดต้องแข่งขันแข่งประหยัดประจำหมู่บ้าน แต่ดูเหมือนครอบครัวตึ๋งหนืดจะไม่มีโชค และเป็นตอนที่จะได้รู้ความจริงว่าโทรุเหมือนใครในครอบครัวตึ๋งหนืด
ในเล่มที่ 31 ที่โรงเรียนของโทรุและฮารุได้มีบุคคลปริศนะปรากฏตัวชื่อ หน้ากากตึ๋งหนืด ฮีโร่แห่งการประหยัด ผู้ที่จะโผล่มาช่วยแก้ปัญหาเรื่องการประหยัด แต่เขาจะเป็นใครกันนะ
ในเล่มที่ 32 ครอบครัวตึ๋งหนืดได้เป็นโค้ชตึ๋งหนืดถ่ายทอดความประหยัดให้ผู้อื่น
ในเล่มที่ 33 ฮารุพยายามเปลี่ยนโทรุให้เป็นเศรษฐีแต่ไม่สำเร็จ
ในเล่มที่ 34 โทรุและฮารุสอนวิธีประหยัดให้เพื่อน
ในเล่มที่ 35 ครอบครัวตึ๋งหนืดอยากลองทำคลิปยูทูบดูบ้าง
ในเล่มที่ 36 ครอบครัวตึ๋งหนืดได้แก้ปัญหาเรื่องความประหยัดให้ครอบครัวอื่น
ในเล่มที่ 37 โทรุทำตู้กับข้าวพัง ครอบครัวตึ๋งหนืดจึงต้องประหยัดจนกว่าจะซื้อตู้กับข้าวใหม่ได้ จึงต้องใช้วิธีหาเงินแบบการระดมทุนสาธารณะ
ในเล่ม 38 ได้จัดวันเกิดให้ปู่โดโร่อย่างประหยัด
ในเล่ม 39 ได้จัดตั้งแก๊งพ่อบ้าน

**ตึ๋งหนืดตะลอนทัวร์**
ตึ๋งหนืดตะลอนทัวร์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลักโดยภาคนี้ครอบครัวตึ๋งหนืดได้ไปประเทศต่างๆ แบบประหยัดโดยตอนแรกจะมีชื่อว่า ภารกิจพิชิตแอฟริกา

**เนื้อเรื่องย่อ**
ครอบครัวตึ๋งหนืดตะลอนทัวร์ คือ การ์ตูนใหม่ เป็นการ์ตูนในแนวการเดินทางรอบโลกให้ความรู้เกี่ยวกับวัฒนธรรมของประเทศต่างๆ ซึ่งไม่ได้เน้นเศรษฐศาสตร์ (แต่ก็ยังมีความรู้ในการประหยัดแทรกอยู่) และตัวละครยังเหมือนเดิมกับครอบครัวตึ๋งหนืด (ยกเว้นคารุและโดโร่) ราวกับได้อ่านครอบครัวตึ๋งหนืด + ล่าขุมทรัพย์สุดขอบฟ้า รวมเป็นเล่มเดียวกัน

**ตึ๋งหนืดตะลุยวิทย์**
ตึ๋งหนืดตะลุยวิทย์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลัก

**เนื้อเรื่องย่อ**
ตึ๋งหนืดตะลุยวิทย์ คือ การ์ตูนใหม่ เป็นการ์ตูนประเภทวิทยาศาสตร์ มีเนื้อเรื่องเกี่ยวกับการโคดิ้ง ควบคุมโดรน และหุ่นยนต์ฮิวแมนอยด์

**ครอบครัวหัวกะทิ**
ครอบครัวหัวกะทิ เป็นการ์ตูนประเภทพัฒนาตนเอง มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2550 โดยมีทั้งหมดด้วยกัน 2 เล่ม

**สุดป่วนก๊วนกระเป๋าตุง**
สุดป่วนก๊วนกระเป๋าตุง เป็นการ์ตูนชุดซึ่งสอดแทรกความรู้ด้านเศรษฐศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2552 โดยมีทั้งหมดด้วยกัน 5 เล่ม 

**เซฟตีแมน ฮีโร่พันธุ์โก๊ะ**
เซฟตีแมน ฮีโร่พันธุ์โก๊ะ เป็นการ์ตูนประเภทวิทยาศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2561

**ตัวละคร**

**ครอบครัวตึ๋งหนืด**
 โทรุ ตัวเอกของเรื่อง​  ไม่ค่อยจะประหยัด บ๊อง ติ๊งต๊อง กินจุ(แถมกินได้ทุกอย่างซึ่งนิสัยกินจุได้มาจากคุณย่าที่เสียไปจากเล่มที่ 30)และชอบกินไก่ทอด เรียนอยู่ชั้นประถมศึกษาปีที่ 5 ณ โรงเรียนแหน่งหนึ่งในกรุงโซล ชอบว่าฮารุ แอบชอบจีจี้ มีความประหยัดอย่างเดียวก็คือ แย่งคนอื่นกิน แต่คิดว่าประหยัดแล้ว จึงกลายเป็นเรื่องวุ่นวาย ในตอนที่ 31 โทรุได้ปลอมตัวเป็นหน้ากากตึ๋งหนืด แต่สุดท้ายก็ถูกเพื่อนๆ จับได้ ระดับความประหยัด 15% อายุ 11 ปี- ฮารุ เป็นน้องสาวฝาแฝดของโทรุ เป็นเด็กผู้หญิงที่ฉลาดและประหยัดมาก หน้าตาสวยหวาน มักถูกเข้าใจผิดว่าเป็นกะเทย เรียนหนังสือเก่ง ขยัน สอบได้ที่ 1 เป็นประจำ เป็นลูกรักของโรส ในตอนที่ 31 ฮารุได้สวมบทเป็นหน้ากากตึ๋งหนืด และไม่ได้เปิดเผยให้ทุกคนรู้ แต่มักถูกเพื่อนๆสงสัยอยู่หลายครั้ง ระดับความประหยัด 200% อายุ 11 ปี- คารุ เป็นสมาชิกหญิงคนใหม่ของครอบครัว กำลังโด่งดังในฐานะโทรุผู้หญิงที่กินทุกอย่าง (โดยเฉพาะไก่ทอดกับพิซซ่า) เกิดในเล่มที่ 11 ดื้อมากเหมือนโทรุ  ระดับความประหยัด 20% อายุ 1 ขวบ- โรส เป็นคนที่ประหยัดที่สุดในครอบครัว และอารมณ์เสียมากเมื่อเห็นสมาชิกในครอบครัวหรือคนอื่นๆ ใช้เงินฟุ่มเฟือย ดุมาก โมโหร้ายมาก เป็นแม่ของโทรุ,ฮารุและคารุ ชอบดุและตีโทรุเป็นประจำเวลาที่ก่อเรื่อง ทำให้หลายคนเคยเข้าใจผิดคิดว่าเธอเคยเป็นแชมป์นักมวยปล้ำหญิงมาแล้ว ระดับความประหยัด ไม่มีที่สิ้นสุด อายุ 39 ปี- โกโร่ เป็นหัวหน้าครอบครัวที่ไม่เคยใช้เงินหรือสิ่งของฟุ่มเฟือย ขี้เหนียวมาก เป็นพ่อของโทรุ,ฮารุและคารุ แต่ใจดีกับโทรุมากกว่า ระดับความประหยัด 250% อายุ 41 ปี- โดโร่ ประมุขของครอบครัวตึ๋งหนืดเป็นคุณปู่ของโทรุที่ไม่เคยใช้เงินหรือสิ่งของฟุ่มเฟือย ขี้เหนียวและประหยัดมาก แอบชอบยายคริสแต่บางครั้งก็เหงา คิดถึงคุณย่าที่เสียชีวิตไป บางครั้งก็จะใจดีกับโทรุ ระดับความประหยัด 180% อายุ 83 ปี- โดจิ เป็นน้องชายของโรส ขี้เหนียวและประหยัดมาก แต่งงานกับมินจองในเล่มที่ 10 ที่สุดแห่งความตึ๋งหนืด ระดับความประหยัด 175% อายุ 38 ปี- มินจอง เป็นภรรยาของโดจิ เป็นพนักงานธนาคาร ขี้เหนียวและประหยัดมาก แต่งงานกับมินจองในเล่มที่ 10 ที่สุดแห่งความตึ๋งหนืด ระดับความประหยัด 250% อายุ 38 ปี- โคจิ ลูกของโดจิและมินจอง เติบโตพร้อมกับคารุ ขี้แย ขี้ร้องไห้ แต่ก็น่ารัก เกิดในเล่มที่ 11 เหมือนกัน ไม่ดื้อเหมือนคารุ กินไม่ค่อยเก่ง ระดับความประหยัด 40% อายุ 1 ขวบ
หมายเหตุ:เหตุการณ์ในเรื่องครอบครัวตึ๋งหนืดทั้งหมดเกิดขึ้นในปัจจุบัน ตัวละครในเรื่องครอบครัวตึ๋งหนืดทั้งหมดทุกคนเป็นชาวเกาหลีใต้อาศัยอยู่ในโซล ประเทศเกาหลีใต้

**เพื่อนของโทรุและฮารุ**
 จอห์น เป็นเพื่อนของโทรุที่รวยมาก แต่มีนิสัยฟุ่มเฟือย ไม่ประหยัด และชอบนำของแพงๆมาอวดเพื่อนจนเพื่อนไม่ชอบหน้าแต่เคยแอบชอบฮารุในตอนที่ 21 มีน้องชายชื่อโจอี้ ระดับความประหยัด 3% อายุ 11 ปี- จีจี้ เป็นเพื่อนหญิงของโทรุ สวย ใจดี โทรุแอบชอบเธอมาก (แต่โดนสวมเขาเนื่องจากโทรุไปมีชู้กับผู้เข้าร่วมแข่งขันรายการออดิชั่นถึง 2 คน ที่เป็นตามเนื้อหาในเล่มที่ 17 เกมซ่าท้าตึ๋งหนืด) ไม่ค่อยประหยัด เรียนเก่งมาก มีพี่สาวชื่อจีจ้า ระดับความประหยัด 50% อายุ 11 ปี- ปุ๊กปิ๊ก เพื่อนใหม่ของโทรุที่ย้ายมาตอนเล่ม 28 และได้รู้จักกับตัวเขมือบที่ชื่อว่าโทรุ แต่ก็ชอบโทรุถึงแม้ว่าโทรุจะเป็นตัวเขมือบ ระดับความประหยัด 70% อายุ 11 ปี- โซดา เป็นเพื่อนหญิงของฮารุ สวย แต่เคยเกือบจะเลิกเป็นเพื่อนกับกิ๊ฟซี่แล้ว แต่ฮารุสามารถทำให้ทั้ง 2 กลับมาคืนดีกันได้ด้วยการให้ปฏิทินรวบรวมความทรงจำ ค่อนข้างประหยัด ระดับความประหยัด 50% อายุ 11 ปี- กิ๊ฟซี่ เป็นเพื่อนหญิงของฮารุ สวยนิดๆ ค่อนข้างประหยัด ระดับความประหยัด 50% อายุ 11 ปี- โชจิ เป็นเพื่อนชายของโทรุที่ยากจนมาก อยู่บ้านใต้ดิน และร่างกายไม่แข็งแรง เป็นโรคโปลิโอทำให้ขาลีบ ทำให้โทรุคิดหาวิธีทำให้โชจิมีความสุขในวันปีใหม่ให้ได้ โดยทำให้โชจิได้เห็นพระอาทิตย์ขึ้นในวันปีใหม่ แ ระดับความประหยัด 10% อายุ 11 ปี- ชมพู่ เป็นเพื่อนหญิงของฮารุ นิสัยดี น่าตาน่ารัก ฉลาด มีน้ำใจ แต่เกือบจะไม่ให้โทรุเข้างานวันเกิดแล้ว เพราะโทรุทำให้งานล่มจม โทรุจึงต้องเป็นตุ๊กตาแพนด้าให้ชมพู่ 1 วัน อายุ 11 ปี- ลูลู่ เคยเป็นแฟนของโทรุ และเลิกกับโทรุในตอนที่ 16 แล้วไปคบกับคริส ที่อยู่ห้องข้างๆ ทำให้โทรุโมโหคริสมาก ระดับความประหยัด 30% อายุ 11 ปี- อ้วน เพื่อนชายของโทรุ เคยขายลูกสุนัขพันธุ์ปั๊กให้โทรุและฮารุ อายุ 11 ปี- ใหญ่ พี่ชายของอ้วน เคยไปทวงเงินที่โทรุยืมมาจากอ้วน อายุ 14 ปี- แดง เพื่อนของโทรุและฮารุ เป็นหลานชายของตาเหลือง แอบชอบฮารุ ชอบอวดว่าตัวเองเป็นคนประหยัดที่มีระดับ แต่ความจริงไม่เคยชนะโทรุได้เลย รักเดียวใจเดียว พอใจในคู่ครองของตนเองเสมอ คือ ชอบฮารุคนเดียวไม่เคยไปชอบคนอื่น ระดับความประหยัด 65% อายุ 11 ปี- อั่งเปา ลูกสุนัขพันธุ์ปั๊กที่โทรุและฮารุได้มา ปัจจุบันอยู่กับคุณปู่ชิน- จีโน หัวหน้าห้องประจำชั้นเรียนของโทรุและฮารุ ฉายาตำราเดินได้ แต่เพราะความป่วนของโทรุจึงทำให้ได้อีกฉายาคือจอมอึราด ระดับความประหยัด 25% อายุ 11 ปี- อาเปา เพื่อนของโทรุและฮารุ แอบชอบจีจี้เหมือนโทรุ มีความรอบรู้เรื่องตัวอักษรจีน ระดับความประหยัด 23% อายุ 11 ปี- ตุ้ย เพื่อนของโทรุและฮารุ ระดับความประหยัด 40% อายุ 11 ปี- นุ้ย เพื่อนของโทรุและฮารุ ระดับความประหยัด 40% อายุ 11 ปี- ขนมจีบ เพื่อนใหม่ของโทรุที่ย้ายมาโรงเรียนที่โทรุเรียนในเล่มที่ 27 หน้าตาเหมือนเด็กผู้ชายแต่เป็นผู้หญิง มีพ่อเป็นเจ้าของร้านอาหารจีน ระดับความประหยัด 20% อายุ 11 ปี- ตังเม เป็นคู่แข่งไอดอลตึ๋งหนืดของโทรุแต่ตังเมก็ได้รู้ความจริงว่าฮารุเป็นคู่แข่งของเขา ระดับความประหยัด 80% อายุ 11 ปี- มีนา เพื่อนของโทรุและฮารุ ระดับความประหยัด 10% อายุ 11 ปี- ลินซี เพื่อนใหม่ของโทรุที่ย้ายมาตอนเล่ม 31 หลงตัวเองและดูเหมือนจะชอบโทรุ และลินซีได้ปลอมตัวเป็นหน้ากากตึ๋งหนืดเพื่อจะแก้แค้นแทนโทรุ แต่สุดท้ายลินซีก็ได้เปิดเผยตัวตนที่แท้จริงว่าเป็นตัวปลอมและมีบอดี้การ์ดคอยช่วยตอนที่แข่งกับหน้ากากตัวจริง ระดับความประหยัด 80% อายุ 11 ปี- ฟูจิ เพื่อนของโทรุและ​ฮารุ​ ชอบ​การ​ปีน​เขา​ ระดับความประหยัด 60% อายุ 11 ปี- อาลี เพื่อนของโทรุและฮารุ เคยแอบชอบฮารุ แต่ถูกฮารุปฏิเสธ เพราะฮารุยุ่งอยู่กับธุรกิจใหม่ของตัวเอง ระดับความประหยัด 15% อายุ 11 ปี- โชกุน เพื่อนของโทรุและ​ฮารุ​ มักจะครองตำแหน่งที่โหล่ของห้องสลับกับโทรุมาตลอด​ ระดับความประหยัด 2% อายุ 11 ปี- อึนเจ เพื่อนของโทรุและ​ฮารุ​ เป็นยูทูเบอร์เด็กที่เป็นที่นิยมในยูทูบ ระดับความประหยัด 45% อายุ 11 ปี- ไอรีน เพื่อนของโทรุและ​ฮารุ​ เป็นคนที่โทรุแอบชอบ ระดับความประหยัด 35% อายุ 11 ปี

**ตัวละครอื่นๆที่เกี่ยวข้องกับครอบครัวตึ๋งหนืด**
 คุณครูยุนอา เป็นครูประจำชั้นประถมศึกษาปีที่ 5/3 ของโทรุและฮารุ อายุ 30 ปี- เรน เป็นพนักงานบริษัทเดียวกันกับที่โกโร่ทำงานอยู่ เคยมาอาศัยอยู่กับครอบครัวตึ๋งหนืดในเล่ม 3 เส้นทางเศรษฐี เท่านั้น เดิมเป็นคนที่ไม่ค่อยประหยัด แต่พอมาอยู่กับโกโร่ ก็ประหยัดมากขึ้นมาก และตั้งใจเป็นเศรษฐีให้ได้ ระดับความประหยัด 100% อายุ 36 ปี- นาโอะ เป็นพนักงานบริษัทเดียวกันกับที่โกโร่ทำงานอยู่- ผู้กำกับซันนี ผู้กำกับรายการไอดอลตึ๋งหนืด อายุ 32 ปี- เจ ตากล้องรายการไอดอลตึ๋งหนืด อายุ 29 ปี- ยายคริส เป็นคนที่โดโร่แอบชอบ อายุ 69 ปี- ตาโจ เป็นคู่แข่งของโดโร่ อายุ 70 ปี- ปู่ใหญ่สิงโต พี่ชายคนโตของปู่โดโร่ โผล่มาในเล่มที่ 10 ที่สุดแห่งความตึ๋งหนืด อายุ 74 ปี- ตาเหลือง เป็นเพื่อนของโดโร่ มีหลานชายชื่อแดง อายุ 70 ปี

**ผู้เข้าแข่งขันในรายการเกมซ่าท้าตึ๋งหนืด**
ในรอบ 3 ทีมสุดท้าย

**ทีมนักกีฬาท้าลุย ==== - สมรัก ผู้พ่อเป็นยอดนักยกน้ำหนัก- โรนัลโด ลูกชายเป็นนักฟุตบอล- แทมมี่ ลูกสาวเป็นนักเทนนิส- เซเรนา ผู้แม่เป็นคู่ต่อสู้ที่ฝีมือสูสีกับโรส

**ทีมเด็กหอหัวกะทิ ==== - แมท เด็กหนุ่มอัจฉริยะทางคณิตศาสตร์- เนิร์ด ผู้เก็บตัวไม่ชอบสุงสิงกับใคร- มาริโอ หนุ่มหล่อเรตติ้งกระชากใจสาว- มีมี่ สาวน้อยที่แพ้เลขศูนย์- ปุ๊กกี สาวแว่นที่ดูจะปกติสุดในทีม

**ตัวละครจากตึ๋งหนืดตะลุยวิทย์**
 หนึ่ง เด็กชายในทีมของดร.ซีโร่ สอบได้ที่ 3 เสมอ โดยเห็นด้วยว่าสิ่งที่สำคัญที่สุดคือเงิน- สอง เด็กชายในทีมของดร.ซีโร่ สอบได้ที่ 1 เสมอ และเป็นมันสมองจอมวางแผนประจำทีมด้วย โดยเห็นด้วยว่าสิ่งที่สำคัญที่สุดคือเงิน- สาม เด็กหญิงในทีมของดร.ซีโร่ สอบได้ที่ 1 เสมอเพราะได้เรียนพิเศษแพง ๆ โดยเห็นด้วยว่าสิ่งที่สำคัญที่สุดคือเงิน- ดร.วัน ต้องการหยุดแผนการหาเงินของดร.ซีโร่ ได้ชวนโทรุ, ฮารุ และจอห์น มาร่วมทีมเพื่อมาแข่งกับทีมของดร.ซีโร่- ดร.ซีโร่ คู่ปรับของดร.วัน คิดว่าสิ่งที่สำคัญที่สุดคือเงิน โดยมักจะวางแผนหาเงินด้วยวิธีต่าง ๆ ได้ตั้งทีมขึ้นมาเพื่อมาแข่งกับทีมของดร.วัน- ลีโอและนีโม่ คู่พี่น้อง คนรู้จักของดร.วัน- แจ็ก หลานชายของดร.ซีโร่- ทารุ หุ่นยนต์ปัญญาประดิษฐ์ที่ดร.วัน สร้างขึ้นมา- แบล็กบอต หุ่นยนต์ปัญญาประดิษฐ์ที่ดร.ซีโร่ สร้างขึ้นมา- ทูรุ หุ่นยนต์ปัญญาประดิษฐ์ที่ดร.วัน สร้างขึ้นมาหลังจากสร้างทารุแต่มีความสามารถมากกว่าทารุเยอะมากๆ

**ครอบครัวหัวกะทิ**
 เจ้าหมูทอด เจ้าชายรูปงามจากดาว B-612 แต่ถูกสาปให้อยู่ในร่างลูกหมู สามารถเสกสิ่งของที่ต้องการให้โผล่ออกมาจากศีรษะได้- เคนจิ พี่ชายของเนเน่ ซุกซนและโผงผาง ชอบกินหมูทอด เขาจึงอยากให้เจ้าหมูทอดอ้วนไวๆ เพื่อนำมาทำอาหารจานโปรด ด้วยเหตุนี้เคนจิกับเจ้าหมูทอดจึงเป็นศัตรูคู่อริกันตลอดมา ระดับความประหยัด 45% อายุ 11 ปี- เนเน่ เด็กหญิงที่เจ้าหมูทอดเชื่อว่าเป็นเจ้าหญิง เป็นคนเดียวที่สื่อสารกับเจ้าชายในร่างลูกหมูได้ ระดับความประหยัด 55% อายุ 8 ปี- คุณนายลิลลี่ พี่สาวของโรสและโดจิ ระดับความประหยัด 65% อายุ 40 ปี- ทาเคชิ ผู้เป็นพ่อที่มีงานยุ่งอยู่ตลอดเวลา ระดับความประหยัด 60% อายุ 41 ปี

**สุดป่วนก๊วนกระเป๋าตุง**
 ชิน หัวหน้าห้องที่ประหยัดมัธยัสถ์และมีความเป็นผู้นำ แต่มักขัดแย้งกับเพื่อนๆ เป็นประจำ- โจอี้ เด็กชายฐานะยากจนมาก อยู่กับยายเพียงลำพัง จึงพยายามเก็บเงินและหาทางรวย แต่มักก่อเรื่องวุ่นๆ อยู่เสมอ- โปจิ เด็กชายฐานะร่ำรวย เพราะพ่อเป็นเจ้าของธุรกิจขนาดกลาง ไม่มีความประหยัดมัธยัสถ์ ตัวอ้วน แรงเยอะ แต่นิสัยอ่อนโยน และมักมีของกินติดตัวเสมอ- ดาริน เด็กหญิงที่จะออมเงินไว้ทันทีถ้ามีเงิน แต่มักเกิดเรื่องบ่อยๆ เพราะความหูเบาเชื่อคนง่าย- จ๊ะจ๋า เด็กหญิงที่เรียบร้อยทั้งคำพูดและการกระทำ และยังประหยัดมากอีกด้วย- นามิ เด็กหญิงผู้น่ารัก ฝันอยากเป็นดารา มีนิสัยฟุ่มเฟือย ค่าขนมมักไม่พอเพราะหมดไปกับการซื้อกระเป๋า รองเท้า และเสื้อผ้าสวยๆ- คุณครู คุณครูของสมาชิกสุดป่วนก๊วนกระเป๋าตุง ขี้หงุดหงิดและเข้มงวด ตั้งใจจะสอนความรู้ด้านเศรษฐศาสตร์ที่ถูกต้องให้กับเด็ก ๆ แต่มักเจอความป่วนเล่นงาน

**เซฟตีแมน ฮีโร่พันธุ์โก๊ะ**

**เซฟตีแมนและโอรุผู้รักษาความปลอดภัย**
 เซฟตีแมน ซูเปอร์ฮีโร่พันธุ์โก๊ะที่คอยช่วยเหลือทุกคนให้รอดพ้นจากสถานการณ์ฉุกเฉินและอันตราย รอบรู้เรื่องความปลอดภัยดีมาก แต่เวลาเปิดตัวทีไร เขากลับทำผิดพลาดจนเกิดอุบัติเหตุทุกครั้ง- โอรุ เด็กหญิงที่ได้รับเลือกเป็นคู่หูของเซฟตีแมน น่ารักและฉลาด แต่มีนิสัยตึ๋งหนืด (เพราะเธอเป็นญาติของครอบครัวตึ๋งหนืด) ชอบกินขนมฟรีและทำงานแลกเงิน รอบรู้เรื่องความปลอดภัยดีมาก

**กลุ่มโจรสลัดกะละแมจอมป่วน**
 กัปตันกะละแม กัปตันของกลุ่มโจรสลัดกะละแม เจ้าของบริษัทกะละแมแลนด์ที่ผลิตอุปกรณ์คุณภาพต่ำๆ สั่งให้ลูกชายทั้งสองก่ออุบัติเหตุในโรงเรียน เพื่อจะได้หลอกขายผลิตภัณฑ์ของบริษัทตัวเอง แม้จะดูโหดแต่จริงๆแล้วติงต๊อง- เชอร์รี ภรรยากัปตันกะละแม แม่ของแจ็กและอูฟี หัวหน้ากลุ่มโจรสลัดกะละแมตัวจริง เป็นคนเด็ดขาดและฉลาด ถึงแม้จะทำเรื่องไม่ดี แต่ก็ใจกว้างและรักศักดิ์ศรี- แจ็ก ลูกชายคนโตของกัปตันกะละแม มาดดูเท่ แต่ขี้กลัวและขี้กังวล รอบรู้เรื่องความปลอดภัย แต่บางครั้งก็รู้แค่ครึ่งๆกลางๆ มักเป็นคนวางแผนก่ออุบัติเหตุของกลุ่มโจรสลัดกะละแม- อูฟี ลูกชายคนที่สองของกัปตันกะละแม เติบโตมาบนเกาะจึงไม่ค่อยรู้จักโลกกว้าง มีนิสัยชอบลุย คิดน้อย หัวทึบ แต่บางเรื่องกลับฉลาดขึ้นมาอย่างไม่คาดคิด

**รายชื่อหนังสือแต่ละตอน**

**ครอบครัวตึ๋งหนืด**
 ครอบครัวตึ๋งหนืดเล่ม 1 ตอน ยุทธการหนีความจน- ครอบครัวตึ๋งหนืดเล่ม 2 ตอน หนทางสู่ความรวย- ครอบครัวตึ๋งหนืดเล่ม 3 ตอน เส้นทางเศรษฐี- ครอบครัวตึ๋งหนืดเล่ม 4 ตอน บัญญัติตึ๋งหนืด 100 ประการ- ครอบครัวตึ๋งหนืดเล่ม 5 ตอน ศึกชิงแชมป์ตึ๋งหนืด- ครอบครัวตึ๋งหนืดเล่ม 6 ตอน เศรษฐศาสตร์ง่ายนิดเดียว- ครอบครัวตึ๋งหนืดเล่ม 7 ตอน ไปเที่ยวแบบตึ๋งหนืดกันดีกว่า- ครอบครัวตึ๋งหนืดเล่ม 8 ตอน ตึ๋งหนืดกู้วิกฤต- ครอบครัวตึ๋งหนืดเล่ม 9 ตอน เอาชีวิตรอดด้วยเงิน 30 บาท- ครอบครัวตึ๋งหนืดเล่ม 10 ตอน ที่สุดแห่งความตึ๋งหนืด- ครอบครัวตึ๋งหนืดเล่ม 11 ตอน ทายาทตึ๋งหนืดตืดขั้นเทพ- ครอบครัวตึ๋งหนืดเล่ม 12 ตอน ไปโรงเรียนแบบเซียนตึ๋งหนืด- ครอบครัวตึ๋งหนืดเล่ม 13 ตอน ภารกิจตืดสุดฮา- ครอบครัวตึ๋งหนืดเล่ม 14 ตอน ไอเดียแก้จน คนตึ๋งหนืด- ครอบครัวตึ๋งหนืดเล่ม 15 ตอน ทริปสุดมัน ปั่นยกล้อ- ครอบครัวตึ๋งหนืดเล่ม 16 ตอน เลี้ยงหมา ฮาสุดตืด- ครอบครัวตึ๋งหนืดเล่ม 17 ตอน เกมซ่าท้าตึ๋งหนืด- ครอบครัวตึ๋งหนืดเล่ม 18 ตอน ตืดสุดฤทธิ์ ฟิตเกิน 100- ครอบครัวตึ๋งหนืดเล่ม 19 ตอน ตึ๋งหนืดสไตล์- ครอบครัวตึ๋งหนืดเล่ม 20 ตอน แหวกกฎลดพลังงาน- ครอบครัวตึ๋งหนืดเล่ม 21 ตอน เที่ยวป่าฮาสุดป่วน- ครอบครัวตึ๋งหนืดเล่ม 22 ตอน ตะลุยป่วนก๊วนทหาร- ครอบครัวตึ๋งหนืดเล่ม 23 ตอน พี่เลี้ยงซูเปอร์ตืด- ครอบครัวตึ๋งหนืดเล่ม 24 ตอน เที่ยวต่างแดนแบบสุดตึ๋ง- ครอบครัวตึ๋งหนืดเล่ม 25 ตอน จอมตืดกระเป๋าเหล็ก- ครอบครัวตึ๋งหนืดเล่ม 26 ตอน ตึ๋งหนืดตืดพอเพียง- ครอบครัวตึ๋งหนืดเล่ม 27 ตอน คู่ตืดจอมเขมือบ- ครอบครัวตึ๋งหนืดเล่ม 28 ตอน ตำนานบ้านตึ๋งหนืด- ครอบครัวตึ๋งหนืดเล่ม 29 ตอน ไอดอลตึ๋งหนืดตืดหลุดโลก- ครอบครัวตึ๋งหนืดเล่ม 30 ตอน นักสืบตืดสะเด็ด- ครอบครัวตึ๋งหนืดเล่ม 31 ตอน กระชากหน้ากากตึ๋งหนืด- ครอบครัวตึ๋งหนืดเล่ม 32 ตอน โค้ชตึ๋งหนืดตืดระเบิด- ครอบครัวตึ๋งหนืดเล่ม 33 ตอน ยาจกตระกูลตึ๋ง- ครอบครัวตึ๋งหนืดเล่ม 34 ตอน ห้องเรียนวิชาตืด- ครอบครัวตึ๋งหนืดเล่ม 35 ตอน YouTube ตืดสุดฮา- ครอบครัวตึ๋งหนืดเล่ม 36 ตอน Live แหลกสะท้านจอ- ครอบครัวตึ๋งหนืดเล่ม 37 ตอน เศรษฐีออนไลน์- ครอบครัวตึ๋งหนืดเล่ม 38 ตอน งานเลี้ยงสุดปัง ดังสะท้านซอย- ครอบครัวตึ๋งหนืดเล่ม 39 ตอน แก๊งคุณชายป่วนบ้าน

**ครอบครัวตึ๋งหนืดตะลอนทัวร์ (ซีรีส์พิเศษ)**
 ครอบครัวตึ๋งหนืดตะลอนทัวร์ ตอน ทริปสุดกวนป่วนแอฟริกา (ภารกิจพิชิตแอฟริกา)- ครอบครัวตึ๋งหนืดตะลอนทัวร์ ตอน ลุยเมืองจีนฉบับซูเปอร์ตืด (หนีห่าวเมืองจีน)- ครอบครัวตึ๋งหนืดตะลอนทัวร์ ตอน บุกป่าฝ่าดงอเมซอน (อลหม่านอะเมซอน)- ครอบครัวตึ๋งหนืดตะลอนทัวร์ ตอน ตะลอนทั่วอังกฤษสไตล์ตื๊ดตืด (ตะลุยอังกฤษ)- ครอบครัวตึ๋งหนืดตะลอนทัวร์ ตอน เที่ยวสุดฮาลัดฟ้าสู่อเมริกา (ป่วนอเมริกา)- ครอบครัวตึ๋งหนืดตะลอนทัวร์ ตอน ทัวร์ท้าหนาวสะท้านขั้วโลกใต้ (พิชิตขั้วโลกใต้)- ครอบครัวตึ๋งหนืดตะลอนทัวร์ ตอน ท่องอาเซียนกับเซียนสุดตืด (เปิดประตูสู่อาเซียน)- ครอบครัวตึ๋งหนืดตะลอนทัวร์ ตอน กวนตึ๊งป่วนตะลุยฝรั่งเศส (บงชูร์ฝรั่งเศส)

**ครอบครัวตึ๋งหนืดตะลุยวิทย์ (ซีรีส์พิเศษ)**
 ครอบครัวตึ๋งหนืดตะลุยวิทย์ ตอน Coding เกมทะลุจอ- ครอบครัวตึ๋งหนืดตะลุยวิทย์ ตอน ไดโนเสาร์สมองกล- ครอบครัวตึ๋งหนืดตะลุยวิทย์ ตอน ตามล่าหาโดรนทองคำ- ครอบครัวตึ๋งหนืดตะลุยวิทย์ ตอน ศึกดวลเดือดหุ่นยนต์ AI

**ครอบครัวตึ๋งหนืด (ตอนพิเศษ)**
 ครอบครัวตึ๋งหนืด ฉบับเหนียวหนึบ (รวมตอนเด็ดจากเล่มที่ 1-3)- ครอบครัวตึ๋งหนืด ฉบับรวมเด็ดเคล็ดตึ๋งหนืด (รวมตอนเด็ดจากเล่มที่ 4-7)- ครอบครัวตึ๋งหนืด ฉบับเอาชีวิตรอดสุดตืด (รวมตอนเด็ดจากเล่มที่ 8-9)- ครอบครัวตึ๋งหนืด ฉบับภารกิจหนืดขั้นเทพ (รวมตอนเด็ดจากเล่มที่ 10-11)- ครอบครัวตึ๋งหนืด ฉบับเซียนตึ๋งหนืดตืดสุดฮา (รวมตอนเด็ดจากเล่มที่ 12-13)- ครอบครัวตึ๋งหนืด ฉบับสุดป่วนก๊วนตึ๋งหนืด (รวมตอนเด็ดจากเล่มที่ 14-15)- ครอบครัวตึ๋งหนืด ฉบับเคล็ดหนืดตืดสุดๆ(รวมตอนเด็ดจากเล่ม16-17)
*ครอบครัวตึ๋งหนืด ฉบับตึ๋งสุดหนืดตืดสไตล์(รวมตอนเด็ดจากเล่ม18-19)

**ครอบครัวหัวกะทิ**
 ครอบครัวหัวกะทิ ตอน ปริศนาท้า IQ- ครอบครัวหัวกะทิ ตอน ปะทะครอบครัวตึ๋งหนืด

**ครอบครัวหัวกะทิ (ตอนพิเศษ)**
 ครอบครัวหัวกะทิ ท้า IQ กับครอบครัวตึ๋งหนืด (รวมตอนเด็ดจากเล่มที่ 1-2)

**สุดป่วนก๊วนกระเป๋าตุง**
 สุดป่วนก๊วนกระเป๋าตุง ตอน สนุกซื้อ ฉลาดช็อป- สุดป่วนก๊วนกระเป๋าตุง ตอน เคล็ด (ไม่) ลับฉบับเศรษฐี- สุดป่วนก๊วนกระเป๋าตุง ตอน รวยง่ายๆ สไตล์ชาวยิว- สุดป่วนก๊วนกระเป๋าตุง ตอน ขุมทรัพย์ตลาดหุ้น- สุดป่วนก๊วนกระเป๋าตุง ตอน ไม่ไปธนาคารไม่ได้แล้ว

**เซฟตีแมน ฮีโร่พันธุ์โก๊ะ**
 เซฟตีแมน ฮีโร่พันธุ์โก๊ะ ตอน อันตรายในโรงเรียน- เซฟตีแมน ฮีโร่พันธุ์โก๊ะ ตอน ฝ่าภัยร้ายใกล้ตัว

**อ้างอิง**

**แหล่งข้อมูลอื่น**
  นานมีบุ๊คส์- stingyfamily1

หมวดหมู่:หนังสือการ์ตูนเกาหลีใต้
หมวดหมู่:หนังสือการ์ตูนที่มีฉากในประเทศเกาหลีใต้
ตึ๋งหนืด
หมวดหมู่:ตัวละครกลุ่มเก้า
หมวดหมู่:มันฮวาที่ตีพิมพ์ในปี พ.ศ. 2547
หมวดหมู่:นานมีบุ๊คส์